|  |
| --- |
|  |
| **REPUBLIKA HRVATSKA**  **PRIMORSKO-GORANSKA ŽUPANIJA**  **OPĆINA OMIŠALJ**  **Povjerenstvo za provedbu javnog natječaja** |

KLASA: 024-01/23-01/20

URBROJ: 2170-30-23-3

Omišalj, 27. ožujka 2023. godine

**POJAŠNJENJE**

**uz Javni natječaj** **za osnivanje prava građenja na nekretninama u vlasništvu Općine Omišalj**

U odredbi 6.1. Javnog natječaja za osnivanje prava građenja na nekretninama u vlasništvu Općine Omišalj navedeno je da pravo sudjelovanja na Javnom natječaju, temeljem sposobnosti za obavljanje profesionalne djelatnosti, imaju domaće i strane pravne i fizičke osobe registrirane za obavljanje djelatnosti poslovnih subjekata, koje su prema Državnom zavodu za statistiku koji vodi Registar poslovnih subjekata na temelju Zakona o nacionalnoj klasifikaciji djelatnosti („Narodne novine“ broj 98/94), Odluke o Nacionalnoj klasifikaciji djelatnosti 2007.—NKD 2007. („Narodne novine“ broj 58/07, 72/07) i Pravilnika o razvrstavanju poslovnih subjekata prema Nacionalnoj klasifikaciji djelatnosti 2007. - NKD 2007 („Narodne novine“ broj 55/16, 35/18) razvrstane u područje: gospodarenje otpadom, gospodarenje neopasnim građevinskim otpadom u reciklažnom dvorištu, djelatnosti obrade, uporabe i zbrinjavanja otpada i koje prema pozitivnim propisima Republike Hrvatske mogu stjecati vlasništvo na nekretninama u Republici Hrvatskoj.

Općina Omišalj ovim putem pojašanjava da se naprijed navedena sposobnost za obavljanje profesionalne djelatnosti dokazuje slijedećim dokumentom:

*- izvadak iz sudskog registra* za pravnu osobu odnosno presliku obrtnice ili identifikacijskog dokumenta za fizičku osobu, a za strane pravne i fizičke osobe za to odgovarajući dokaz preveden na hrvatski jezik po ovlaštenom sudskom tumaču, ne stariji od 30 (trideset) dana od dana objave ovog javnog natječaja.

*Dakle, ponuditelj treba dokazati da u sudskom registru odnosno obrtnom registru ima upisane naprijed navedene djelatnosti, odnosno ukoliko se radi o stranim pravnim i fizičkim osobama, iste trebaju dokazati odgovarajućim dokumentom da su registrirane za obavljanje navedenih djelatnosti.*

Povjerenstvo za provedbu javnog natječaja

PREDSJEDNIK